Сульфидті кендерді гидрохимиялық іздеудің көрсеткіштері

Сульфидті кендерді гидрохимиялық іздеудің көрсеткіштері — кенді минералданудың гидрохимиялық белгілері тура және жанама болып бөлінеді. 
Тура белгілерге:
Mo, Zn, Cu, РЬ, Аsi, Ni, Со, Sn, Ві, Сr, Ті, Ве, Zr, Мn және т.б. кен денелерінің өнеркәсіптік маңыздылығын айқын-дайтын судағы металдардың ауытқымалы мөлшері жатады. 
Жанама белгілер: жер асты суларының гипергенез белдеуі жағдайындағы химиялық құрамындағы кенді заттардың өзгеруі, судың жоғары минералдылығы, сульфат иондардың шоғырлануы, металл-серіктерінің мөлшері, судың қышқылды реакциясы (рН < 7).
Көрсеткіштің маңызы жүмыстың ауқымы мен дәлдігіне байланысты. Мүнда кейбір элементтердің кен денесінен біршама қашықтыққа шейін таралатындығы, ал біразының кенді су аймағы көлемінде кездесетіндігі есепке алынады. Соңғыларға
гидрототықтарының ерігіштігі төмен Sb,Sn, Ві, Ge, Ga, Fе, Аl және т.б немесе
Со, Сd, Нg, РЬ карбонаттары жатады.Қазақ тілі терминдерінің салалық ғылыми түсіндірме сөздігі: Қ 17 Геология/Жалпы редакциясын басқарған — түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов — Алматы: "Мектеп" баспасы" ЖАҚ , 2003. — 248 бет.
ӀSВN 5-7667-8188-1 ӀSВN 9965-16-512-2
Дереккөздер

Санат:Геология